Under OL 1948 i London stilte svenskene Eriksson, Strand og Gösta Bergkvist opp som klare favoritter. Forholdene var imidlertid dårlige, løpet startet i kraftig regnvær og på en våt bane. Etter 1000 meter økte Eriksson og Strand tempoet, og rykket fra det øvrige feltet. Like før målstreken forsøkte Strand å passere Eriksson, men greide det ikke. Eriksson vant på tiden 3.49,8, mens Strand tok sølv og nederlenderen Wim Slijkhuis kapret bronsemedaljen.